पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी ने श्री गुरु तेग बहादुर साहिब जी के 400वें प्रकाशपर्व के उपलक्ष्य में एक वर्चुअल वेबिनार का आयोजन प्रदेश भाजपा अध्यक्ष अश्वनी शर्मा की अध्यक्षता में किया गया। इस वर्चुअल वेबिनार में राष्ट्रीय भाजपा सचिव एवं प्रदेश भाजपा प्रभारी दुष्यंत गौतम विशेष रूप से जुड़े। इस वेबिनार में मुख्य वक्ता के रूप में गुरु काशी यूनिवर्सिटी, बठिंडा के पूर्व वाइस चांसलर जसविंदर सिंह ढिल्लों सिंह भी मौजूद रहे। गौतम ने गुरु तेग बहादुर जी के 400वें प्रकाशपर्व की सभी को बधाई दी और अपने धर्म, मानवीय मूल्यों, आदर्शों एवं सिद्धांत की रक्षा के लिए विश्व इतिहास में जिन लोगों ने प्राणों की आहुति दी, उनमें श्री गुरु तेग बहादुर जी का स्थान अग्रिम पंक्ति में हैं।
अश्वनी शर्मा ने कहा कि गुरु तेग बहादुर जी ने हिंदुओं, सिखों, कश्मीरी पंडितों और गैर मुस्लिमों का इस्लाम में जबरन धर्मांतरण करवाए जाने का डटकर विरोध किया। उन्होंने गुरु जी के दर्शाए सिद्धांतों को अपनाने एवं उनके दर्शाए मार्ग पर चलने का आह्वान किया। भाजपा कार्यकर्ता पूरा वर्ष पूरे प्रदेश में अलग-अलग कार्यक्रम आयोजित करेंगे। इस अवसर पर प्रदेश भाजपा सह-प्रभारी डॉ. नरिंदर सिंह, प्रदेश भाजपा महासचिव जीवन गुप्ता व डॉ. सुभाष शर्मा आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn